CELEX: 21987A0207(03)
Language: hr
Date: 1982-09-29 00:00:00
Title: Dodatni protokol uz Europski Sporazum o razmjeni ljekovitih tvari ljudskog podrijetla

02/Sv. 16
            
            
               HR
            
            
               Službeni list Europske unije
            
            
               43
            
         21987A0207(03)
   
               L 037/29
            
            
               SLUŽBENI LIST EUROPSKE UNIJE
            
         DODATNI PROTOKOL UZ EUROPSKI SPORAZUM
   o razmjeni ljekovitih tvari ljudskog podrijetla
   DRŽAVE ČLANICE VIJEĆA EUROPE,
   ugovorne strane Europskog sporazuma od 15. prosinca 1958. o razmjeni ljekovitih tvari ljudskog podrijetla (dalje u tekstu: „Sporazum”),
   uzimajući u obzir odredbe članka 5. stavka 1. Sporazuma prema kojem „ugovorne strane poduzimaju sve potrebne mjere radi izuzimanja od uvoznih carina ljekovite tvari ljudskog podrijetla koje im na raspolaganje stavljaju druge strane”;
   smatrajući da u slučaju država članica Europske ekonomske zajednice nadležnost za davanje odobrenja za ovo izuzeće pripada Zajednici, koja je za to ovlaštena na temelju Ugovora kojim je uspostavljena;
   smatrajući da je, u smislu provedbe članka 5. stavka 1. Ugovora, nužno za Europsku ekonomsku zajednicu biti u mogućnosti postati ugovorna strana Sporazuma,
   SPORAZUMJELE SU SE:
   Članak 1.
   Europska ekonomska zajednica može postati ugovorna strana Sporazuma tako da ga potpiše. Za Zajednicu Sporazum stupa na snagu prvog dana mjeseca koji slijedi nakon dana potpisivanja Sporazuma.
   Članak 2.
   1.   Ovaj Dodatni protokol otvoren je za pristupanje ugovornim stranama Sporazuma. Stupa na snagu prvog dana mjeseca koji slijedi nakon datuma na koji je posljednja od ugovornih strana položila svoje isprave prihvata kod glavnog tajnika Vijeća Europe.
   2.   Međutim, ovaj Dodatni protokol stupa na snagu po isteku dvogodišnjega roka od datuma njegovog otvaranja za prihvat, osim ako jedna od ugovornih strana uloži prigovor na njegovo stupanje na snagu. Kod takvog se prigovora primjenjuje stavak 1. ovog članka.
   Članak 3.
   Od datuma njegovog stupanja na snagu ovaj Dodatni protokol čini sastavni dio Sporazuma. Od tog datuma nijedna država ne može postati ugovornom stranom Sporazuma a da ujedno ne postane i ugovornom stranom Dodatnog protokola.
   Članak 4.
   Glavni tajnik Vijeća Europe obavješćuje države članice Vijeća Europe, sve države koje su pristupile Sporazumu i Europsku ekonomsku zajednicu o svim pristupanjima ili prigovorima zabilježenim u članku 2. te o datumu stupanja na snagu ovog Dodatnog protokola u skladu s člankom 2.
   Glavni tajnik također obavješćuje Europsku ekonomsku zajednicu o svakom aktu, notifikaciji ili priopćenju koji se odnose na Sporazum.
   
      Sastavljeno u Strasbourgu 29. rujna 1982. na engleskom i francuskom jeziku i otvoreno za prihvat 1. siječnja 1983. Oba su teksta jednako vjerodostojna te se polažu u jednom primjerku u arhivi Vijeća Europe. Glavni tajnik Vijeća Europe dostavlja ovjerovljene prijepise svakoj državi članici Vijeća Europe, svakoj članici pozvanoj da pristupi Sporazumu i Europskoj ekonomskoj zajednici.